
J e g y z ő k ö n y v

Készült Bácsalmás Város Önkormányzata Képviselő-testületének 2016. május 24-én, 15.00 órai kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, dr. Bakó Mária Lujza, Légrádi Mária, Márai András, Schaffer Tünde, valamint Turcsányi Csaba képviselők (7);

Patocskai Ibolya jegyző, Horváth István Attila pénzügyi, beruházási és üzemeltetési osztályvezető, Horváth Erika pályázati referens, valamint Barta Tiborné Gáll Ágnes, a Bácsalmási Önkormányzati Közszolgáltatási Közhasznú Nonprofit Kft. ügyvezetője (4);

Jegyzőkönyvvezető: Zobokiné Bite Gyöngyi testületi ügyintéző;

Az ülésről távolmaradt: Csémy László és Nagy Gábor képviselő (2).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 7 fő van jelen (78 %). Jegyzőkönyv-hitelesítőknek Schaffer Tünde és Turcsányi Csaba képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (7 igen szavazattal) az alábbi határozatot hozza:

107/2016. (V. 24.) Bácsalmás v. öh.
Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Schaffer Tünde és Turcsányi Csaba képviselőket jelöli ki jegyzőkönyv-hitelesítőknek.

Németh Balázs polgármester a kiküldött meghívó szerinti napirendet kiegészíteni javasolja a PVSE Asztalitenisz Szakosztályának támogatási kérelmével, valamint a Bajavíz Kft. 2015. évi mérlegbeszámolójának, 2016. évi üzleti tervének megtárgyalásával, majd a javaslatának az elfogadását – más indítvány nem lévén – szavazásra bocsátja.
A képviselő-testület egyhangúlag (7 igen szavazattal) az alábbi határozatot hozza:
108/2016. (V. 24.) Bácsalmás v. öh.
Napirend megállapítása 
Határozat
I.
Bácsalmás Város Önkormányzatának Képviselő-testülete a 2016. május 24-i rendkívüli ülésén a következő napirendi pontokat tárgyalja meg:

1. Atlétikai és tenisz centrum kialakítására irányuló pályázat keretében kivitelezéshez kapcsolódó közbeszerzési eljárás indítása (1. sz. előterjesztés)
2. A VP-6-7.4.1 pályázati felhívásra benyújtandó, „Anya- és Gyermekvédelmi Központ külső felújítása” c. projekt előkészítését végző mérnöki szolgáltató iroda kiválasztásának utólagos jóváhagyása (2. sz. előterjesztés)
3. Tanyafejlesztési program keretében megvalósítandó pályázathoz rendezvényszervező szolgáltató kiválasztása (3. sz. előterjesztés)
4. Tájékoztató bölcsődei pályázat benyújtásáról (4. sz. előterjesztés)
5. PVSE Asztalitenisz Szakosztályának támogatási kérelme (5. sz. előterjesztés)
6. A Bajavíz Kft. 2015. évi mérlegbeszámolója, 2016. évi üzleti terve

II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

Napirend előtti tájékoztatás

Németh Balázs polgármester tájékoztatásul elmondja, hogy
· a bácsalmási kézilabda munkacsarnok megvalósítása kapcsán felkereste a Magyar Kézilabda Szövetséget, ahol azt a tájékoztatást kapta, hogy a szövetség megkeresésére 22 önkormányzat nem reagált. A szövetség 40 munkacsarnokot fog kialakítani 2018-2019-2020-ban 5,5 − 5,5 Mrd Ft értékben,
· sport infrastruktúra-fejlesztési pályázati kiírás jelent meg, az általános iskolai tornatermek felújítására szeretnének pályázatot benyújtani;
· az iparterületi fejlesztés pályázatának beadási határidejét 1 héttel meghosszabbították, a kisajátítási eljárás kapcsán az összes határozat megérkezett, az egyik tulajdonos a határozat kézhezvételét követően kérelmet nyújtott be az önkormányzathoz, a jelenleg tulajdonában lévő területeket szeretné az iparterületből megkapni vállalkozás céljára. Konkrét, munkahely-teremtő elképzelések támogathatók véleménye szerint. 
1. napirendi pont
Atlétikai és tenisz centrum kialakítására irányuló pályázat keretében kivitelezéshez kapcsolódó közbeszerzési eljárás indítása 

(Az 1. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét. Kérdés, észrevétel nem lévén az előterjesztés határozati javaslatának az elfogadását – a 122/A. §-t 115. §-ra pontosítva – szavazásra bocsátja.
A képviselő-testület egyhangúlag (7 igen szavazattal) az alábbi határozatot hozza:
109/2016. (V. 24.) Bácsalmás v. öh.

Atlétikai és tenisz centrum kialakítására 

irányuló pályázat keretében kivitelezéshez 

kapcsolódó közbeszerzési eljárás indítása 
Határozat

Bácsalmás Város Önkormányzatának képviselő-testülete úgy dönt, hogy az „Atlétikai centrum kialakítás építési munkái” tárgyában a Kbt. 115. §-a szerinti közbeszerzési eljárást indít az előterjesztés szerinti ajánlattételi felhívás alábbi négy ajánlattevőnek történő egyidejű megküldésével:

1.
VIZOLER Kft. (Bácsalmás, Huszár u. 8.)

2. 
KOVABAU KÖVE Kft. (Bácsalmás, Juhász Gy. u. 7.)

3.
Szabó Béla építőipari vállalkozó (Bácsalmás, Kossuth L. u. 106.)

4.
Bácsalmási Önkormányzati Közszolgáltatási Közhasznú Nonprofit Kft. (Bácsalmás, Bezdán u. 10.) 

Határidő: azonnal

Felelős: Németh Balázs polgármester 

Operatív felelős: Kerényi Tamás beruházási ügyintéző

A határozatról értesül: 

- kivonattal:
1. Németh Balázs polgármester 



2. Patocskai Ibolya jegyző



3. Horváth István Attila PBÜ osztályvezető



4. Kerényi Tamás beruházási ügyintéző
- levélben:
1. SZTÉMI ÉPÍTÉSZ IRODA Kft.-t (6726 Szeged, Fő fasor 82/a.)

2. napirendi pont
A VP-6-7.4.1 pályázati felhívásra benyújtandó, „Anya- és Gyermekvédelmi Központ külső felújítása” c. projekt előkészítését végző mérnöki szolgáltató iroda kiválasztásának utólagos jóváhagyása 

(A 2. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, majd felolvassa a kapcsolódó határozati javaslatot. Kérdés, észrevétel nem lévén az előterjesztés határozati javaslatának az elfogadását szavazásra bocsátja.
A képviselő-testület egyhangúlag (7 igen szavazattal) az alábbi határozatot hozza:
110/2016. (V. 24.) Bácsalmás v. öh.
A VP-6-7.4.1 pályázati felhívásra benyújtandó, 
„Anya- és Gyermekvédelmi Központ külső 
felújítása” c. projekt előkészítését végző 
mérnöki szolgáltató iroda kiválasztásának 
utólagos jóváhagyása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) utólagosan elfogadja az Anya- és Gyermekvédelmi Központ műszaki tervezői szolgáltatójának kiválasztására vonatkozó eljárást, illetve a nyertes szolgáltatóval – Ramonád Mérnöki Iroda, Építőipari Tervező, Kivitelező és Szolgáltató Bt. (6456 Madaras, Nagy L. u. 16.) – megkötött szerződést. A Képviselő-testület a tervezői szolgáltatói tevékenység díjazására 1 250 000 Ft + ÁFA összeget biztosít, amelyet nyertes pályázat esetén elszámolásban visszaigényel.

2.
A Képviselő-testület elfogadja az előterjesztésben leírt, pályázati projektben meghatározott műszaki tartalmat. A Képviselő-testület a támogatás elnyerése esetén biztosítja a komplex megvalósításhoz szükséges 10 915 940 Ft saját forrást.

Határidő: azonnal

Felelős: Németh Balázs polgármester

Operatív felelős: Száhl Imre pályázati koordinátor

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Horváth István Attila PBÜ osztályvezető



4. Száhl Imre pályázati koordinátor



5. Kerényi Tamás beruházási ügyintéző

3. napirendi pont
Tanyafejlesztési program keretében megvalósítandó pályázathoz rendezvényszervező szolgáltató kiválasztása 

(A 3. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét.
Horváth Erika pályázati referens kiegészítésül elmondja, hogy a gáztűzhely- és hűtőgépbeszerzésre 300 E Ft-ot terveztek, a fennmaradó összeget fordítanák rendezvényszervezésre és a tanyavilág szociális térképének elkészítésére. A pályázatot június 30-áig kell megvalósítani, amelyhez az Alapszolgáltatási Központ szakmai segítséget nyújt.

Németh Balázs polgármester – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:
111/2016. (V. 24.) Bácsalmás v. öh.
TP-1-2015/7284 pályázati azonosító számú, 

Tanyagondnoki szolgálat fejlesztése elnevezésű 

pályázat megvalósításához rendezvényszervező 

szolgáltató kiválasztása 
Határozat
Bácsalmás Város Önkormányzatának Képviselőtestülete (a továbbiakban: Képviselő-testület) ajánlattételre kéri fel a TP-1-2015/7284 pályázati azonosító számú, Tanyagondnoki szolgálat fejlesztése elnevezésű pályázat megvalósításához az alábbi szolgáltatókat: 

1.
Száhl Imre e.v


6430 Bácsalmás, Gr. Széchenyi u.110.


email: szahli@freemail.hu

2.
Majoros Vivien e.v.


6430 Bácsalmás, Béke u. 22.


email: didder@gmail.com
3.
Bakos Zoltán e.v.


6430 Bácsalmás, Árpád vezér u.63.


email: bakosz72@gmail.com
A Képviselő-testület felhatalmazza Németh Balázs polgármestert, hogy a fent nevezett szolgáltatóktól az ajánlatokat megkérje.

Határidő: azonnal

Felelős: Németh Balázs polgármester

Operatív felelős: Horváth Erika pályázati referens

A határozatról értesül: 

- kivonattal:
1. Németh Balázs polgármester  



2. Patocskai Ibolya jegyző



3. Horváth István Attila PBÜ osztályvezető 



4. Horváth Erika pályázati referens

4. napirendi pont
Tájékoztató bölcsődei pályázat benyújtásáról 

(A 4. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, hozzátéve, hogy a bácsalmási bölcsődei ellátás 2017 szeptemberétől indulna.
Patocskai Ibolya jegyző hozzáteszi, hogy az ellátást 2017. január 1-jétől kellene biztosítani, de egy év türelmi idő van.

Németh Balázs polgármester – kérdés, észrevétel nem lévén – az előterjesztés határozati javaslatának az elfogadását szavazásra bocsátja.
A képviselő-testület egyhangúlag (7 igen szavazattal) az alábbi határozatot hozza:
112/2016. (V. 24.) Bácsalmás v. öh.
Bácsalmás Kistérségi Többcélú Társulás 
TOP-1.4.1-15 kódszámú, „A foglalkoztatás 
és az életminőség javítása családbarát, 
munkába állást segítő intézmények, 
közszolgáltatások fejlesztésével” című 
pályázaton való részvételének támogatása
(bölcsőde-kialakítás) 
Határozat
Bácsalmás Város Önkormányzatának Képviselő-testülete (a továbbiakban: Képviselő-testület) az alábbiak szerint támogatja a Bácsalmás Kistérségi Többcélú Társulás TOP-1.4.1-15 kódszámú, „A foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével” című pályázaton való részvételét:

a)
Érintett ingatlan: Újvárosi óvoda épülete (Bácsalmás, Kunbajai utca 1., hrsz.: 1869.)

b)
A pályázati célok megvalósulásához a támogatás 100 %.

Határidő: azonnal

Felelős: Németh Balázs polgármester

Operatív felelős: Horváth Erika pályázati referens

A határozatról értesül: 

- kivonattal:
1. Németh Balázs polgármester  



2. Patocskai Ibolya jegyző



3. Horváth István Attila PBÜ osztályvezető 



4. Horváth Erika pályázati referens


5. Prikidánovics Antal oktatási, fejlesztési és gazdálkodási üi.
5. napirendi pont
PVSE Asztalitenisz Szakosztályának támogatási kérelme 

(Az 5. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.
A képviselő-testület egyhangúlag (7 igen szavazattal) a következő határozatot hozza:

113/2016. (V. 24.) Bácsalmás v. öh.

PVSE Asztalitenisz Szakosztályának 
támogatási kérelme 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmási Petőfi Városi Sportegyesület részére az asztalitenisz szakosztály egyen melegítőinek beszerzéséhez 100.000 Ft keretösszeg erejéig anyagi támogatást biztosít. 
2.
A Képviselő-testület a támogatási összeget a civil szervezetek támogatására biztosított keret maradványának terhére biztosítja. 
3.
A Képviselő-testület a támogatási összeg folyósításának feltételeiről, az elszámolás rendjéről az egyesülettel megállapodást köt.

Határidő: 2016. június 15.

Felelős: Németh Balázs polgármester
Operatív felelős: Prikidánovics Antal oktatási, fejlesztési és gazdálkodási üi.
A határozatról értesül: 

- kivonattal:
1. Németh Balázs polgármester



2. Patocskai Ibolya jegyző



3. Horváth István Attila PBÜ osztályvezető



4. Prikidánovics Antal ügyintéző
- levélben:
1. Támogatásban részesült sportegyesület

6. napirendi pont
A Bajavíz Kft. 2015. évi mérlegbeszámolója, 2016. évi üzleti terve
(A Bajavíz Kft. által küldött anyag az előterjesztés melléklete.)
Németh Balázs polgármester ismerteti a Bajavíz Kft. taggyűlése határozati javaslatainak lényegét, hozzátéve, hogy Bácsalmás Önkormányzata osztalékot nem tud kivenni. Kérdés, észrevétel nem lévén határozati javaslatként ismerteti az alábbi határozatban foglaltakat, melynek elfogadását szavazásra bocsátja.
A képviselő-testület egyhangúlag (7 igen szavazattal) az alábbi határozatot hozza:
114/2016. (V. 24.) Bácsalmás v. öh.

A Bajavíz Kft. 2015. évi mérlegbeszámolója,

2016. évi üzleti terve, ügyvezető prémiummértéke,

könyvvizsgálói mandátum meghosszabbítása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a Bajavíz Kft. 2015. évi mérlegbeszámolóját a hozzá kapcsolódó üzleti és könyvvizsgálói jelentéssel megtárgyalta, és azt 1 515 211 E Ft bevétel, 1 281 032 E Ft összes költség, és 207 948 E Ft ráfordítás figyelembevételével 26 231 E Ft adózás előtti eredmény, és 24 771 E Ft mérleg szerinti eredmény (nyereség) mellett 1 144 446 E Ft mérlegfőösszeggel elfogadja, és hozzájárul a mérleg szerinti eredmény tartalékba helyezéséhez.

2.
A Képviselő-testület a Bajavíz Kft. 2016. évre vonatkozó üzleti tervét megtárgyalta, és azt 1 553 700 E Ft bevétel, 1 322 320 E Ft összes költség, 247 010 E Ft ráfordítás figyelembevételével − 15 630 E Ft adózás előtti eredmény (veszteség) és − 15 630 Ft mérleg szerinti eredmény mellett elfogadja.

3.
A Képviselő-testület a Bajavíz Kft. ügyvezető igazgatójának a 2016. évi prémium mértékét a Felügyelő Bizottság javaslata szerint elfogadja.

4.
A Képviselő-testület a Bajavíz Kft. társasági szerződésének könyvvizsgálói mandátum meghosszabbítása miatti módosítását a Felügyelő Bizottság javaslata szerint elfogadja.

5.
A Képviselő-testület felhatalmazza Németh Balázs polgármestert, hogy a Bajavíz Kft. taggyűlésén a jelen határozatban foglaltak szerint képviselje Bácsalmás Város Önkormányzatát.

Határidő: Bajavíz Kft. 2016. évi soros taggyűlése

Felelős: Németh Balázs polgármester

Operatív felelős: Horváth István Attila PBÜ osztályvezető

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Horváth István Attila PBÜ osztályvezető



4. Bajavíz Kft., Székelyhidi András ügyvezető igazgató

Németh Balázs polgármester – több napirendi pont nem lévén – megköszöni a részvételt, és az ülést 15 óra 50 perckor berekeszti.
K. m. f.


Németh Balázs
Patocskai Ibolya

polgármester
jegyző


Schaffer Tünde
Turcsányi Csaba
képviselők, jegyzőkönyv-hitelesítők
